section_heading: Sezona 2010./11.
paragraph_text: Matri je samo dva dana nakon dolaska u Torino i debitirao za Bianconere, a bilo je to protiv Palerma kada su sicilijanci pobijedili 2:1. Već 5. veljače zabio je Matri svoje prve pogotke za Juventus i bilo je to upravo protiv bivšeg kluba Cagliarija. Juve je pobijedio 3:1, a Matri je prvi pogodak zabio glavom na asistenciju Miloša Krasića, dok je drugi zabio iz voleja te nije slavio pri postizanju tih pogodaka.